Noile observaţii făcute de Hubble privind roiul globular masiv NGC 2808 ne dezvăluie trei generaţii de stele
în loc de una, conform teoriilor de până acum.
Acesta este Hubblecast!
Noutăţi şi imagini de la Telescopul Spaţial Hubble NASA/ESA. Călătoriţi în timp şi spaţiu cu gazda noastră, Doctor J., alias Dr. Joe Liske.
Bun venit la Hubblecast!
Roiurile globulare sunt pepinierele galaxiei Milky Way, pentru că s-au format în timpul apariţiei galaxiei noastre.
Sunt roiuri compacte de sute şi mii de stele tipice, ţinute la un loc printr-o forţă de gravitaţie.
Înainte, astronomii credeau că roiurile globulare au dat naştere la o singură generaţie de stele noi
la începutul vieţii lor, după care au trecut la o existenţă mai paşnică.
Noile observaţii făcute de Telescopul Spaţial Hubble NASA/ESA arată că ipoteza este prea simplistă.
Analiza făcută de Hubble asupra roiului globular masiv NGC 2808 dovedeşte că nu a existat un singur bum care a dus la formarea stelelor,
ci au existat mai multe bumuri, care au creat trei generaţii de stele în momentul formării roiului.
Am fost într-adevăr şocaţi de rezultate, când am văzut pentru prima oară asta, pentru că nu ne aşteptam la aşa ceva.
Imaginea pe care o aveam despre roiurile globulare era cea a unor sisteme stelare simple.
Simple, pentru că erau stele care s-au format toate în acelaşi timp, din acelaşi material,
cu aceeaşi compoziţie şi toate la aceeaşi distanţă.
Ce am crezut în trecut e pe cale să se schimbe legat de roiurile globulare. Este o piatră de temelie.
Astronomii au folosit camere avansate de luat vederi pentru ca să măsoare luminozitatea,
văzută aici de-a lungul axei, dar şi culoarea stelelor din roi - văzute aici în albastru la stânga şi în roşu la dreapta.
Măsurătorile au indicat trei populaţii de stele distincte, fiecare generaţie succesivă apărând în culoarea albastru mai deschis.
Diferenţa de culoare sugerează că, generaţii succesive de stele conţin un amestec diferit de anumite elemente chimice.
Nu ştim exact cum s-a întâmplat, dar e posibil ca roiul să fi format prima generaţie de stele, care a împrăştiat o grămadă de material,
care mai apoi, a format a doua generaţie de stele, cu proprietăţi chimice complet diferite.
Asta ar putea explica faptul că NGC 2808 este cel mai masiv roi din galaxie, cu puterea de a reţine aceste gaze.
Astronomii cred unanim că roiurile globulare produc numai o singură generaţie de stele,
pentru că energia de la primul lot de stele a epuizat gazele rămase, necesare formării altor stele.
Însă, roiul robust de stele precum NGC 2808, care este de două-trei ori mai masiv decât roiurile globulare obişnuite,
ar fi putut avea destulă gravitaţie ca să reţină toate aceste gaze. Deşi astronomii au cercetat numai două roiuri globulare cu generaţii multiple de stele,
ei susţin că acest lucru se poate petrece şi în alte roiuri masive de stele.
Nimeni nu sugerează ca sigură ideea că ipotezele din trecut nu mai sunt valabile.
Însă această descoperire ne arată că studiul populaţiilor stelare din roiurile globulare ne-ar putea îndrepta spre noi direcţii.
Echipa plănuieşte să folosească cel mai mare telescop ESO din Chile pentru a studia compoziţia chimică a NGC 2808.
Aşa se pot obţine alte probe privind stelele care s-au format în perioade diferite, precum şi modul cum s-au format ele.
Echipa va folosi imaginile Hubble pentru a descoperi şi alte generaţii multiple de stele în alte 10 roiuri globulare robuste.
V-a vorbit Dr. J., de la Hubblecast.
Din nou, natura ne-a surprins peste imaginaţia noastră sălbatică...
Hubblecast - Observatorul European din Germania ESA/NASA.
Misiunea Hubble este un proiect de cooperare internaţională dintre NASA şi Agenţia Spaţială Europeană. (Subtitrarea: Mona379)